《梅花引 其一 过天门关作》
金朝·赵秉文

山如峡。天如席。石颠树老冰崖坼。雪霏霏。水洄洄。

先生此道，胡为乎来哉。

石头路滑马蹄蹶。昂头贪看山奇绝。短童随。皱双眉。

休说清寒，形容想更饥。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。